CELEX: 62007CJ0556
Language: hu
Date: 2009-03-05
Title: A Bíróság (harmadik tanács) 2009. március 5-i ítélete. # Az Európai Közösségek Bizottsága kontra Francia Köztársaság. # Tagállami kötelezettségszegés - Közös halászati politika - 894/97/EK rendelet - Eresztőhálók - Fogalom - »Thonaille« elnevezésű halászhálók - Bizonyos fajok halászatának tilalma - 2847/93/EGK rendelet és 2371/2002/EK rendelet - Az e tilalom betartásának biztosítása érdekében alkalmazott hatékony ellenőrzési rendszer hiánya. # C-556/07. sz. ügy

A Bíróság (harmadik tanács) 2009. március 5‑i ítélete – Bizottság kontra Franciaország
      (C‑556/07. sz. ügy)
      „Tagállami kötelezettségszegés – Közös halászati politika – 894/97/EK rendelet – Eresztőhálók – Fogalom ‑ »Thonaille« elnevezésű halászhálók – Bizonyos fajok halászatának tilalma – 2847/93/EGK rendelet és 2371/2002/EK rendelet – Az e tilalom betartásának biztosítása érdekében alkalmazott hatékony ellenőrzési rendszer hiánya”
      1.                     Halászat – A tengeri erőforrások védelme – Megóvást biztosító technikai intézkedések (A 1239/98 rendelettel módosított 894/97
            tanácsi rendelet, 11a. cikk) (vö. 48–69. pont)
      2.                     Kötelezettségszegés megállapítása iránti kereset – A megalapozottság Bíróság általi vizsgálata – Figyelembe veendő helyzet
            – Az indokolással ellátott véleményben meghatározott határidő lejártakor fennálló helyzet (EK 226. cikk) (vö. 76. pont)
      Tárgy
      
         
               Tagállami kötelezettségszegés – Közös halászati politika – A közös halászati politika ellenőrző rendszerének létrehozataláról
                  szóló, 1993. október 12‑i 2847/93/EGK tanácsi rendelet (HL L 261., 1. o.; magyar nyelvű különkiadás 4. fejezet, 2. kötet,
                  70. o.) és a halászati erőforrások közös halászati politika alapján történő védelméről és fenntartható kiaknázásáról szóló,
                  2002. december 20‑i 2371/2002/EK tanácsi rendelet – A thonaille nemzeti hatóságok által annak ellenére történő engedélyezése,
                  hogy a közösségi szabályozás tiltja a 2,5 km hosszú vagy annál hosszabb eresztőhálók használatát – Az e tilalom betartásának
                  biztosítása érdekében alkalmazott hatékony ellenőrzési rendszer hiánya.
               
            Rendelkező rész
      
         
                  1)
               
               
                  
               
               
                  	A Francia Köztársaság – mivel elmulasztotta a halászat megfelelő ellenőrzését, vizsgálatát és felügyeletét az egyes fajok
                     kifogására szolgáló eresztőhálók tilalma tekintetében, és mivel nem gondoskodott arról, hogy az eresztőhálók használatára
                     vonatkozó közösségi szabályozást megsértők ellen megfelelő intézkedéseket hozzanak – nem teljesítette az 1998. december 17‑i
                     2846/98/EK tanácsi rendelettel módosított, a közös halászati politika ellenőrző rendszerének létrehozataláról szóló, 1993.
                     október 12‑i 2847/93/EGK tanácsi rendelet 2. cikkéből és 31. cikkének (1) és (2) bekezdéséből, valamint a halászati erőforrások
                     közös halászati politika alapján történő védelméről és fenntartható kiaknázásáról szóló, 2002. december 20‑i 2371/2002/EK
                     tanácsi rendelet 23. cikkének (1) és (2) bekezdéséből, 24. cikkéből, valamint 25. cikkének (1) és (2) bekezdéséből eredő kötelezettségeit.
                  
               
            
         
                  2)
               
               
                  
               
               
                  	A Bíróság a Francia Köztársaságot kötelezi a költségek viselésére.